

**REPUBLIKA HRVATSKA**

**VISOKI TRGOVAČKI SUD REPUBLIKE HRVATSKE ZAGREB**

 **URED PREDSJEDNIKA SUDA**

Broj: 17-Su-587/2021-23

Zagreb, 22. listopada 2021.

 Temeljem odluke predsjednika Visokog trgovačkog suda Republike Hrvatske Ivice Omazića poslovni broj 17-Su-587/2021-22 od 22. listopada 2021., Visoki trgovački sud Republike Hrvatske objavljuje ponovljeni

**OGLAS**

**o prodaji rabljenog vozila prikupljanjem ponuda**

**PREDMET PRODAJE I POČETNA CIJENA**

Predmet oglas je prodaja rabljenog službenog vozila – osobnog automobila u vlasništvu Visokog trgovačkog suda Republike Hrvatske i to vrste:

osobni automobil Renault Laguna 2.0 16

- neregistrirano, tehnički neispravno, godina proizvodnje 2003., u prometu od 30. lipnja 2003., boja: plava s efektom, broj šasije: VF1BG0K0529024164, oblik karoserije: zatvoreni, snaga motora: 99 kW, zapremina motora: 1998 cm3, vrsta goriva: benzin, 90441 prijeđenih kilometara

**NAČIN I VRIJEME PRODAJE**

Pravo sudjelovanja imaju sve zainteresirane pravne i fizičke osobe s prebivalištem odnosno sjedištem u Republici Hrvatskoj.

Osobno vozilo se može pogledati u dvorištu VTSRH, na adresi Berislavićeva 11, Zagreb, radnim danom od 9 do 14 sati do isteka roka za dostavu ponuda uz prethodnu najavu na telefon 01/4896-888.

Osobno vozilo se kupuje po načelu "viđeno-kupljeno", što isključuje sve naknadne prigovore kupaca.

**ROK ZA DOSTAVU I OTVARANJE PONUDA**

Ponude se dostavljaju osobno ili preporučenom pošiljkom u zatvorenoj omotnici sa naznakom **"ponuda za kupnju osobnog vozila – ne otvaraj"** na adresu VTSRH, Berislavićeva 11, 10000 Zagreb. Krajnji rok za dostavu ponuda je 12. studenoga 2021. do 13 sati.

Ponude se neće javno otvarati.

**SADRŽAJ PONUDE**

Pisana ponuda se podnosi na za to pripremljenom obrascu (prilog 1. – Ponudbeni list).

**ODABIR NAJPOVOLJNIJEG PONUDITELJA**

Najpovoljnijom ponudom smatrat će se ponuda s najvišom ponuđenom cijenom, uz uvjet da ponuditelj ispunjava sve uvjete propisane oglasom. Ako dva ili više ponuditelja ponude istu cijenu, najpovoljnijom ponudom će se smatrati ona koja je ranije zaprimljena.

O izboru najpovoljnije ponude ponuditelji će biti obaviješteni na dokaziv način u roku od 8 dana od dana donošenja odluke o odabiru najpovoljnijeg ponuditelja na adresu ponuditelja naznačenu u ponudi.

Ako najpovoljniji ponuditelj odustane od kupnje odnosno sklapanja ugovora ili ako ne uplati ugovoreni iznos u roku, vozilo će se prodati slijedećem ponuditelju koji je ponudio najvišu cijenu i ispunjava uvjete iz oglasa.

Nakon što dobije obavijest o prihvaćanju ponude, odabrani ponuditelj obavezan je sklopiti ugovor o kupoprodaji s VTSRH u roku od 8 dana od dana dostave odluke o izboru njegove ponude kao najpovoljnije, te u roku od 3 dana od dana sklapana ugovora uplatiti kupoprodajnu cijenu, na već navedeni žiro-račun s naznakom "uplata za kupovinu osobnog vozila". Prodavatelj se obvezuje odmah nakon uplate predati kupcu odgovarajući broj primjeraka kupoprodajnih ugovora podobnih za prijenos prava vlasništva vozila. Kupac će ponuditelju dostaviti dokaz o uplati kupoprodajne cijene nakon čega će preuzeti predmetno vozilo i prateću dokumentaciju.

Ako najpovoljniji ponuditelj ne plati kupoprodajnu cijenu ili ne zaključi kupoprodajni ugovor u utvrđenom roku smatrat će se da je odustao od ponude.

**OSTALE NAPOMENE**

Nepotpune i nepravovremen ponude neće se razmatrati.

Sve dodatne informacije u vezi oglasa mogu se dobiti u prostorijama VTSRH, Berislavićeva 11, Zagreb ili na e-mail: ured.predsjednika@vts.pravosudje.hr, tel: 01/4896-888.

Sve troškove vezano za prijevoz kupljenog vozila, prijenos vlasništva, poreze i eventualne pristojbe snosi kupac.

Predsjednik VTSRH zadržava pravo ne izabrati niti jednu ponudu ponuditelja ukoliko je nezadovoljan ponudom, bez navođenja razloga.

VISOKI TRGOVAČKI SUD REPUBLIKE HRVATSKE

Privitak:

Prilog I. – Ponudbeni list